Meg fog lepődni, hogy ki ma a világ legszexibb férfija
A People magazin idén is megválasztotta a világ legszexibb élő férfiját: 2021-ben Paul Rudd kapta a megtisztelő címet.
Az 52 éves Paul Rudd lett a világ legszexibb férfija a People magazin szerint, amin még ő maga is meglepődött: "Van elég önkritikám, hogy tudjam, amikor az emberek meghallják, hogy engem választottak, azt kérdezik: Mi van? És ez nem hamis alázat. Annyian megkaphatták volna előttem a címet" – mondta a címlapsztoriban. 

Tavaly egyébként Michael B. Jordan, előtte pedig John Legend lett a világ legszexibb férfija a People szerint, a korábbi nyertesekről – egészen 1985-től kezdve – itt talál egy galériát.

Paul Rudd amerikai színész, eddig közel 130 filmben és sorozatban szerepelt. A Marvel-univerzumban jelenleg ő játssza a Hangyát, de például Judd Apatow több vígjátékában (A 40 éves szűz, Felkoppintva, 40 és annyi) is láthattuk, a Jóbarátok rajongói pedig Phoebe férjeként emlékezhetnek rá.

Kapcsolódó cikk

-   Meg fog lepődni, kit tartanak ma a legszexibb kopasz férfinak a világon
Tévé tévé média szórakozás Paul Rudd People magazin